Jaloers- bokkie | Voelgoed
Jaloers- bokkie	by Blogger - Dorita Janse van Rensburg / Nov 14, 2016 / 2 Kommentaar / Gelees deur 2314 mense.
Ek voel op en wakker en klets soos altyd maar my wederhelf lyk beswaard. Die koffie proe te soet, die honde blaf te veel en die seeppoeier wat ek al maande gebruik kry die skuld vir sy loopneus.
My dagtakies is afgehandel en ek gryp my breiwerk. Ons nuwe kleinkind se kombersie moet klaar! Dit verskaf my soveel vreugde om elke kombersie te oorhandig. Ek hou hom dop soos hy van een televisiekanaal na ŉ ander beweeg en onderlangs brom dat daar niks is om te kyk nie. “Daai pienk wol waarmee jy nou besig is, is darem baie helder vir ŉ klein babatjie. Vir wie wil jy nog almal kombersies brei?” “Ek het 'n lysie...” antwoord ek vinnig, te dankbaar dat die stilte verbreek is.
“Kom ry saam met my, ek wil vir jou iets gaan wys”. Ek los alles en klim in die bakkie. Nog voor oom Sheppard die hek kan oopmaak stamp die bestuurder hom sommer met die bakkie oop. Skaars ŉ paar meter verder stop hy. Ek sien niks besonders nie. “Neem asseblief ŉ foto van ŉ Mopani boom”. Ek weet dis nie nou die tyd vir onnodige vrae nie.
Terug op die bank wonder ek oor die vreemde opdrag. Hy maak koffie en kom sit langs my. Hy gee so ŉ skaam glimlag. “Ek wil ook asseblief ŉ kombersie hê. Hy moet die kleure in die foto wees.”
“O so... jy is nog die hele tyd jaloers op almal wat komberse kry?”
“En jy kan maar bietjie van daai helder pienk ook inwerk”. Ek moet erken, wanneer ŉ man jaloers raak is dit nogal iets oulik om te aanskou. My eie jaloers-bokkie!
Lekker lag ek nou! Ek sien al my eie jaloers-bokkie en sy stilstuipe :-)
Marthie Grobler (kommentaar)
Mans is ook maar brose siele
Nuutste kommentaarNET die inspirasie wat ek 5 ure 43 min gelede
Vet pens 15 ure 36 min gelede
Hallo, Annalize 20 ure 32 min gelede
Work life balance 2 dae 16 ure gelede
Wat se mans oor liefde 3 dae 13 ure gelede
voetkussings wat brand 5 dae 29 min gelede
FlirtBlogger - Antoinette GreeffGelees deur 453 mense Die taal wat die liefde praatBlogger - Christel CoetzeeGelees deur 1,706 mense Spesies, clichés en ander stereotipesBloggers - Marthinus en Bianca SteffenGelees deur 406 mense Dis nie wat jy sê nieBloggers - Marthinus en Bianca SteffenGelees deur 2,198 mense Blouwildebeeste, inkopies en ander eskepadesBloggers - Marthinus en Bianca SteffenGelees deur 435 mense OUERSKAP bloggers